The Ronettes, 1966-yil
**The Ronettes** — 1959-yilda opa-singillar Ronnie Spector Bennet (talaffuzi: *Ronni Spektor Bennet*) va Estelle Bennet (talaffuzi: *Estell Bennet*) tomonidan tuzilgan rok’nʼroll, pop guruhi**.** Musiqiy prodyuser Phil Spector (talaffuzi: *Fil Spektor*) bilan hamkorlikdan soʻng guruh mashhurlikka erishadi.

Tarixi
------

1959-yilda opa-singillar Ronnie Spector Bennet va Estelle Bennet hamda ularning amakivachchasi Nedra Talley (talaffuzi: *Nedra Telli*) bilan birgalikda „The Darling Sisters" nomi ostida isteʼdodlar tanlovida gʻalaba qozonishadi. Natijada ularning musiqiy ijodiga ovoz yozish kompaniyalari qiziqib qolishadi va 1961-yilda guruh oʻzining birinchi qo‘shig‘i *"My Darling Angel"* ni chiqarishadi. Tez orada guruh nomini „The Ronettes*"* ga oʻzgartirishadi. 1963-yilda musiqiy prodyuser Phil Spector (talaffuzi: *Fil Spektor*) bilan hamkorlik qila boshlashadi. Spector guruh qizlarining imijini „asalari uyasi"ni eslatadigan soch turmagi ega, tor yubka kiyadigan „yomon qizlar" obraziga oʻzgartiradi. Ularning hammualliflikdagi birinchi qoʻshigʻi *"Be My Baby"* Spector tomonidan „Wall of Sound" (tarjimasi „Devor tovushi") musiqaviy texnika yordamida yozilgan. Bu qoʻshiq xalqaro mashhurlikni egallab, AQSh xit-paradida 2-oʻrinni, Buyuk Britaniya xit-paradida 4-oʻrinni egallaydi. Undan keyingi mashhurlikni AQSh xit-paradida 24-oʻrinni, Buyuk Britaniya xit-paradida 11-oʻrinni olgan *"Baby I Love you"* qoʻshigʻi egallagan
. Oʻnlab qoʻshiqlar, shunigdek, uchta musiqiy albomlar muallifi boʻlgan guruh 1966-yilda tarqab ketadi.

1968-yilda Ronnie Spector Bennet Phil Spectorga turmushga chiqadi. U oʻzining musiqiy faoliyatini davom ettiradi va bir necha vaqt davomida ikkita uangi xonandalar bilan birga „Ronnie and the Ronettes" guruhida faoliyat yuritadi.

Mukofotlari
-----------

2007-yilda „The Ronettes" guruhi nomi „The Vocal Group Hall of Fame" (tarjimasi „Vokal guruhlarning shon-sharaf zali")ga kiritiladi. *"Be My Baby"* qoʻshigʻi esa „The Rock and Roll Hall of Fame" (tarjimasi „Rokʼnʼrol shon-sharaf zali") hamda „Rolling Stone jurnalining tarixdagi 500 eng buyuk qoʻshiqlar roʻyxati"ga kiritiladi.

Guruh tarkibi
-------------

* Veronica „Ronnie" Yvette Bennett (1943-yil 10-avgust — 2022-yil 12-yanvar)
* Estelle Bennet (1941-yil 22-iyul — 2009-yil 11-fevral)
* Nedra Talley (1946-yil 27-yanvarda tugʻilgan)
* Laverne „Chip" Fields (1951-yil 5-avgustda tugʻilgan)
* Elaine Mayes
* Denise Edwards
* Diane Linton

Diskografiyasi
--------------

### Qoʻshiqlari

* 1961 — *My Darling Angel*
* 1961 — *I Want a Boy*
* 1962 — *Silhouettes*
* 1962 — *I’m Gonna Quit While I’m Ahead*
* 1962 — *The Memory*
* 1963 — *Be My Baby*
* 1963 — *Baby I Love You*
* 1964 — *(The Best Part Of) Breakinʼ Up*
* 1964 — *Do I Love You?*
* 1964 — *(Walking) In The Rain*
* 1965 — *Born To Be Together*
* 1965 — *Is This What I Get For Loving You?*
* 1965 — *He Did It*
* 1966 — *I Can Hear Music*
* 1969 — *You Came, You Saw, You Conquered!*
* 1973 — *Go Out and Get It*
* 1974 — *I Wish I Never Saw The Sunshine*
* 1976 — *Paradise*

### Musiqiy albomlari

* 1963 — *A Christmas Gift for You*
* 1964 — *Presenting the Fabulous Ronettes Featuring Veronica*
* 1965 — *The Ronettes featuring Veronica*

Manbalar
--------

1. ↑  „Ronnie Spector Biography".  Ronniespector.com (9-noyabr 2010-yil). 5-avgust 2022-yilda asl nusxadan arxivlandi. Qaraldi: 5-avgust 2022-yil.
2. 1 2  „The Ronettes". *History-of-rock.com*.
3. ↑  „The Ronettes". 5-avgust 2022-yilda asl nusxadan arxivlandi. Qaraldi: 5-avgust 2022-yil.
4. ↑  *Huey, Steve* „The Ronettes, Biography". *AllMusic*. Qaraldi: 5-avgust 2022-yil.
5. ↑  „The RS 500 Greatest Songs of All Time".  Rolling Stone. 5-avgust 2022-yilda asl nusxadan arxivlandi. Qaraldi: 5-avgust 2022-yil.

Havolalar
---------

|  |  |
| --- | --- |
|  | Vikiomborda ***The Ronettes*** haqida turkum mavjud |

* The Ronettes Curlie katalogida
* The Ronettes AllMusicda
* The Ronettes diskografiyasi Discogsda
* The Ronettes IMDbda
* The Ronettes at the Vocal Group Hall of Fame